Andreas Michael Heiberg

Andreas Michael Heiberg (født 1. desember 1767, død 21. mars 1815) var en norsk embetsmann og eidsvollsmann.

Heiberg ble født på Straumsnes ved Bergen. Faren Christen Heiberg  var fogd da Anders Michael ble født, senere var han amtmann på Bornholm i Danmark. Sønnen vokste opp der, og tok i 1789 dansk juridisk eksamen. Han var så byfogd i Svaneke på Bornholm og samtidig herredsfogd i Østre Herred i 14 år. Fra 1810 var han byfogd og byskriver i Fredrikstad.

I 1814 var Heiberg representant fra Fredrikstad på Riksforsamlingen på Eidsvoll i 1814.Andreas Michael Heiberg  fra  Norsk samfunnsvitenskapelig datatjenesteAndreas Michael Heiberg fra Eidsvoll 1814  Der tilhørte han den moderate fløyen av selvstendighetspartiet.

Heiberg døde i Fredrikstad, mindre enn et år etter riksforsamlingen. Angivelig begikk han selvmord etter at det var avdekket kassamangel og rot med embedsførselen hans.Jørn Holme (red.): De kom fra alle kanter : eidsvollsmennene og deres hus, side 118, Cappelen Damm 2014, ISBN 
978-82-02-44564-5

 Referanser 

 Litteratur 
 Tallak Lindstøl: Stortinget og Statsraadet 1814-1914. Kristiania 1914, side 360, digital utgave
 Anders Bjønnes m.fl. (redaktører): Eidsvollsmennene – Hvem var de?, Norsk Slektshistorisk Forening, Oslo 2014, med eidsvollsmannens biografi, aner og andre slektsopplysninger, samt hans underskrift, bilde og beskrivelse av seglet hans på Grunnloven 17. mai 1814.

 Eksterne lenker 



Kategori:Eidsvollsmenn
Kategori:Norske jurister
Kategori:Personer fra Bergen kommune